[{"text_idx": "#000004", "text": "Dawns efo'r Teulu - Cwrs Cymraeg"}, {"text_idx": "#000006", "text": "Fel sefydliad sy\u2019n gweithredu yng Nghymru, mae Eleni eisiau helpu pob aelod o\u2019r ti\u0302m deimlo eu bod yn gallu defnyddio\u2019r iaith Gymraeg yn hyderus lle bynnag bo\u2019n bosibl."}, {"text_idx": "#000007", "text": "Dros gyfnod o chwe wythnos, bu i Ymarferydd Dawns a Chydlynydd Prosiect Eleni, sy\u2019n ddwyieithog ac yn dysgu drwy gyfrwng y Gymraeg, gynnal cyfres o weithdai oedd yn canolbwyntio ar ddawns drwy gyfrwng y Gymraeg ym mis Chwefror a mis Mawrth 2021 i rai o\u2019n hymarferwyr dawns llawrydd sydd ddim yn siarad Cymraeg yn rhesymol o rugl eto. Cafodd y sgiliau hyn yna eu cyfuno drwy gynnig gweithdai dawns i\u2019r teulu ar-lein drwy gyfrwng y Gymraeg, ar thema anifeiliaid y jyngl."}, {"text_idx": "#000008", "text": "Gyda Eleni yn gweithredu yng ngogledd-ddwyrain Cymru, a bod diffyg ymarferwyr dawns sy\u2019n dysgu trwy gyfrwng y Gymraeg, mae\u2019r sefydliad yn awyddus i hyrwyddo a defnyddio\u2019r iaith Gymraeg lle bynnag bo\u2019n bosibl. Trwy ddysgu ac atgyfnerthu\u2019r geiriau, dywediadau a strwythurau brawddegau hyn, bydd ein hymarferwyr dawns yna\u2019n hyderus i ddefnyddio\u2019r Gymraeg yn amlach ac yn fwy rheolaidd wrth ddarparu sesiynau dawns ar draws gogledd-ddwyrain Cymru."}, {"text_idx": "#000011", "text": "\u2022 Hyrwyddo\u2019r iaith Gymraeg yng Nghymru"}, {"text_idx": "#000012", "text": "\u2022 Mwy o ddarpariaeth o wersi dawns drwy gyfrwng y Gymraeg i siaradwyr Cymraeg yng ngogledd-ddwyrain Cym"}, {"text_idx": "#000014", "text": "Cafodd y wers ei dysgu fesul adran, ac mewn ffordd oedd yn hawdd iawn ei mewnoli. Roeddwn i\u2019n gweld fy hun yn gadael y sesiynau awr yn deall ac yn cofio\u2019n iawn beth oedd ffocws y wers honno. Hyd yn oed yn ystod wythnosau lle\u2019r oeddwn i\u2019n brysurach gyda phethau eraill, roedd y ddeialog a\u2019r strwythur yn aros gyda mi."}, {"text_idx": "#000021", "text": "Ym mis Chwefror 2018, aeth Eleni ati i gynnal ein prosiect ar y cyd cyntaf gyda Charchar EM Berwyn, sef carchar i ddynion yn Wrecsam. Fe sefydlwyd y prosiectau i gynnig cyfle i\u2019r preswylwyr gymryd rhan mewn gwersi dawnsio a pherfformio darn wedi\u2019i greu gan y grw\u0302p ger bron eu cyfoedion a staff y carchar. Diben y prosiectau ydy hyrwyddo lles corfforol a meddyliol ymysg y preswylwyr ynghyd a\u0302\u2019u cynorthwyo i roi hwb i\u2019w hyder a datblygu sgiliau fel ymroddiad, gweithio mewn ti\u0302m a gwytnwch. At hyn, mae\u2019r prosiectau yn cynnig profiad newydd sbon i sawl un ohonyn nhw sydd o bosib heb roi cynnig ar ddawnsio cyn hynny."}, {"text_idx": "#000022", "text": "Mae amgylchedd y carchar, yn o\u0302l ei natur, yn golygu amgylchiadau unigryw i weithio ynddo, ond bu i\u2019r ymarferwyr dawnsio fwynhau\u2019r cyfle\u2019n fawr. Bu i un o\u2019r ymarferwyr ddisgrifio\u2019r profiad fel uchafbwynt eu gyrfa hyd yn hyn. Y prif drafferthion ynghlwm a\u0302\u2019r prosiect ydy\u2019r rheolau cyfyngol ond hanfodol ynghylch dod a\u0302 chyfarpar i\u2019r carchar, a natur dros dro\u2019r boblogaeth o breswylwyr."}, {"text_idx": "#000024", "text": "\u2022 Perfformiad gan y rheiny sy\u2019n cymryd rhan ger bron eu cyfoedion a\u2019r staff yng Ngharchar Berwyn EM"}, {"text_idx": "#000025", "text": "\u2022 Partneriaeth gyda Theatr Dawns Fallen Angels i gynnig llwybr o ddawnsio yn y carchar i ddawnsio yn y gymuned"}, {"text_idx": "#000029", "text": "Roedd y sesiynau dwy awr yn egni\u0308ol dros ben, a doedd dim amser i\u2019r lefelau cymryd rhan ac egni ostwng. Roedd yr unigolion yn ynghlwm 100% ac aethon nhw ati\u2019n frwd i gyflawni\u2019r tasgau, yn aml yn gofyn am gael cynnig arall arnyn nhw neu\u2019n gofyn am ymarferion penodol."}]